Папулярная акцыя “Ноч музеяў”, што прыйшла на Беларусь некалькімі гадамі раней з Заходняй Еўропы, у нас ужо займела рэпутацыю добра зладжанага і цікавага дзейства. Штогадовы ажыятаж, які штораз назіраем ля музейных дзвярэй увечары напярэдадні свята, выклікае адпаведную рэакцыю культустаноў: усё больш музеяў краіны жадаюць далучыцца да гэтай маладой і маладзёжнай масавай акцыі.